Ուսանողների կողմից դասախոսական կազմի գնահատման մեխանիզմի արդյունավետությունը բարձրացնելու նպատակով՝ հարցման մեթոդաբանությունը, ընթացակարգը և չափանիշները (հարցաշարը) պարբերաբար լրամշակվել և կատարելագործվել են (2003, 2004, 2009, 2010, 2011)։ Մասնավորապես, հարցումների արդյունքների օբյեկտիվությունն ապահովելու նպատակով նոր կանոնակարգում սահմանվեց հարցման ենթակա ուսանողների թվաքանակի առնվազն 2/3-ի մասնակցություն: Փոփոխությունները վերաբերում էին նաև հարցման արդյունքների քննարկումների կանոնակարգմանը և դրանց արդյունավետ կիրառմանը: Համաձայն վերոնշյալ կանոնակարգում կատարված փոփոխությունների, ինչպես նաև անաչառությունն ապահովելու նպատակով՝ հարցումները և տվյալների մշակումն իրականացվում է կենտրոնացված, հարցման անցկացման պայմանների և արդյունքների վերլուծության միասնական չափանիշների հիման վրա։ Հարցման արդյունքները քննարկվում են ամբիոնների, ֆակուլտետների գիտական խորհուրդների, այնուհետև ԵՊՀ ԳԽ նիստերում: